Член 11
 Доказване на изтегляне от операторите
 1. Най-късно до 31 януари 2015 г. съответните оператори представят приемливи доказателства на Хърватия, че съгласно член 9, параграф 2 са изтеглили за своя сметка излишните си количества захар и изоглюкоза, установени вследствие прилагането на член 8.
 2. Когато захарта или изоглюкозата са изтеглени по реда на член 9, параграф 2, буква а), доказателството за изтегляне представлява:
 а)
 лицензии за износ, издадени по реда на Регламент (ЕО) No 951/2006 на Комисията (8) и Регламент (ЕО) No 376/2008 (9) на Комисията;
 б)
 съответните документи, посочени в членове 31 и 32 от Регламент (ЕО) No 376/2008, които са необходими за освобождаване на гаранцията.
 Заявлението за лицензия за износ, посочено в първа алинея, съдържа в клетка 20 следния текст:
 „за износ съгласно член 9, параграф 2, буква а) от Регламент за изпълнение (ЕС) No 170/2013“
 Лицензията за износ съдържа в клетка 22 следния текст:
 „за износ без възстановяване ... (количество, за което е издадена лицензията) kg“
 Лицензията за износ е валидна от датата на нейното издаване до 31 октомври 2014 г.
 3. В случай че не бъде представено доказателство за изтегляне в съответствие с параграфи 1 и 2, Хърватия начислява на съответния оператор вноска, равна на неговото индивидуално излишно количество, установено вследствие прилагането на член 8, умножено по 500 EUR/тон (в еквивалент на бяла захар или сухо вещество). Тази сума се вписва в приходната част на националния бюджет на Хърватия.
 Член 12
 Доказване на изтегляне от Хърватия
 1. Най-късно до 28 февруари 2015 г. Хърватия представя на Комисията доказателство, че излишните количества, посочени в член 7, параграф 1, са изтеглени от пазара на ЕС в съответствие с методите, посочени в член 9, параграф 2, и да уточни използвания за целта метод.
 2. В случай че Хърватия не представи доказателство за изтегляне от пазара на Съюза в съответствие с параграф 1, за цялото или за част от излишното количество на Хърватия се начислява вноска, равна на неизтегленото количество (в еквивалент на бяла захар или сухо вещество), умножена по най-високата положителна разлика между средната пазарна цена на захарта в ЕС, докладвана ежемесечно в съответствие с член 14 от Регламент (ЕО) No 952/2006, и средната месечна котировка, в равностойност в евро, за бяла захар по Договор No 5 на фючърсния пазар на бяла захар в Лондон за най-близкия период на изпълнение в периода 1 юли 2013 г.—31 октомври 2014 г. Към тази сума се добавят 50 EUR на тон. От получената обща сума се приспада всяка сума, начислена в съответствие с член 10 от настоящия регламент.
 Най-късно до 30 юни 2015 г. тази сума се вписва в приходната част на бюджета на ЕС.
 Най-късно до 30 април 2015 г. сумите, посочени в член 10, първа алинея, се определят по процедурата, посочена в член 195, параграф 2 от Регламент (ЕО) No 1234/2007, въз основа на предоставената от Хърватия информация в съответствие с параграф 1 от настоящия член.
 Член 13
 Дейности за контрол
 1. Хърватия предприема всички необходими мерки за прилагане на настоящата глава и установява процедурите за контрол, необходими за